Alexei A. Abrikosov
Store norske leksikon,Realfag,Fysikk,Varme- og stofflære
Alexei A. Abrikosov var en russisk-amerikansk teoretisk fysiker med doktorgrad i fysikk 1951 fra Institute for Physical Problems, Moskva. Han ble senere ansatt ved Landau-institutt for teoretisk fysikk i Moskva, og fra 1991 ved Argonne National Laboratory, Illinois, USA.
Abrikosov arbeidet med faststoff-fysikk, og spesielt superledere. På 1950-tallet hadde man oppdaget to typer superledere. I type-I superledere trenger ikke magnetiske felt inn i materialet, mens i type-II superledere kan man få en delvis inntrenging. Abrikosov utviklet en teori for inntrenging av magnetisk felt i type-II superledere, og viste at magnetfeltet arrangeres i en spesiell gitterstruktur. Han fikk Nobelprisen i fysikk 2003 sammen med Vitaly L. Ginzburg og Anthony J. Leggettfor banebrytende innsats innen teorier for superledere og superfluider.. Les mer i Store norske leksikon superleder  meissnereffekten Eksterne linker Nobelstiftelsens sider om Alexei A. Abrikosov